ทองปิดพุ่ง 20.3 ดอลล์
สัญญาทองคำตลาดนิวยอร์กปิดพุ่งขึ้นกว่า 20 ดอลลาร์ คาดการณ์เฟดใช้ QE3
13 เม.ย. 2555

สัญญาทองคำตลาดนิวยอร์กปิดพุ่งขึ้นกว่า 20 ดอลลาร์ คาดการณ์เฟดใช้ QE3
สัญญาทองคำตลาดนิวยอร์กปิดพุ่งขึ้นกว่า 20 ดอลลาร์เมื่อคืนนี้ (12 เม.ย.) เนื่องจากการคาดการณ์ที่ว่าธนาคารกลางสหรัฐ (เฟด) จะใช้มาตรการผ่อนคลายเชิงปริมาณรอบที่ 3 (QE3) หลังจากตัวเลขว่างงานของสหรัฐพุ่งขึ้นอย่างเหนือความคาดหมายในรอบสัปดาห์ที่แล้ว
สัญญาทองคำตลาด COMEX (Commodity Exchange) ส่งมอบเดือนมิ.ย.พุ่งขึ้น 20.3 ดอลลาร์ หรือ 1.2% ปิดที่ 1,680.6 ดอลลาร์/ออนซ์
สัญญาทองคำทะยานขึ้นเนื่องจากนักลงทุนให้น้ำหนักกับกระแสคาดการณ์ที่ว่า เฟดจะใช้มาตรการ QE3 เพื่อกระตุ้นการฟื้นตัวของเศรษฐกิจและฟื้นตัวตลาดแรงงาน หลังจากกระทรวงแรงงานสหรัฐเปิดเผยเมื่อช่วงค่ำวานนี้ตามเวลาไทยว่า จำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 7 เม.ย. เพิ่มขึ้น 13,000 ราย มาอยู่ที่ 380,000 ราย ซึ่งเป็นระดับสูงสุดนับตั้งแต่เดือนม.ค.2555
ข้อมูลดังกล่าวได้เพิ่มความวิตกกังวลเกี่ยวกับการฟื้นตัวของตลาดแรงงานสหรัฐ หลังจากที่ในสัปดาห์ที่แล้ว ทางกระทรวงเพิ่งเปิดเผยตัวเลขจ้างงานเดือนมี.ค.ที่เพิ่มขึ้นน้อยเกินคาด